SANParke sê oor moontlike staking op hande | Maroela Media
SANParke sê oor moontlike staking op hande
Die Suid-Afrikaanse Nasionale Parke (SANParke) het tot dusver nog nie 'n formele kennisgewing ontvang dat personeellede van die vakbond Hospersa moontlik binne die volgende paar dae gaan staak nie.
Dit volg nadat onderhandelinge oor salarisverhogings vasgeval het.
Fundisile Mketeni, uitvoerende hoof van SANParke, het gesê die organisasie het nog nie 'n formele kennisgewing kragtens die Wet op Arbeidsverhoudinge van die Health and Other Service Personnel Trade Union of South Africa (Hospersa) ontvang nie.
"SANParke het op 11 Julie met alle erkende vakbonde en Hospersa vergader en versoek dat staking- en betogingsreëls ontwikkel word. Die bestuur het ingestem en onderneem om die reëls saam te stel en binne die komende week met die vakbond te vergader," het Mketeni verduidelik.
Hy het gesê nuus oor die staking is 'n verrassing, want die vergadering oor die reëls vir stakings en betogings het nog nie plaasgevind nie. "Indien die vakbond met sy dreigemente sal voortgaan, sal die betrokke werknemers, wat aan die staking deelneem, nie toegelaat word om op SANParke se perseel te betoog sonder 'n ooreenkoms of toestemming nie. In 'n poging om die dooiepunt op te los, maan SANParke ook die vakbond om die bestuur se aanbod, van 6% plus 1% betalingsverhoging, wat op 'n 7%-aanpassing neerkom, te aanvaar, aangesien die onderhandelings afgehandel is."
Hospersa het in sy verklaring te kenne gegee dat 'n wins van R1,29 miljard in die vorige finansiële jaar gerealiseer het, en 'n 9%-verhoging is dus in hul mening geregverdig.
"Ons wil dit graag aan die vakbond stel dat operasionele oorhoofse koste wat salarisse, bewaringsbedrywighede en instandhoudingskoste insluit, deel vorm van SANParke se talle finansiële verpligtinge," het Mketeni gesê. "Ons aanbod is meer as die huidige VPI. Die VPI vir April en Mei was onderskeidelik 5,3% en 5,4%. Die 7%-verhoging is dus redelik."
Hy het gesê ondanks Hospersa se aankondiging dat bedrywighede by verskeie parke ontwrig sal word, wil SANParke die lede van die publiek verseker dat gebeurlikheidsplanne geaktiveer sal word wanneer 'n staking plaasvind, om seker te maak dat dienslewering nie onderbreek word nie en dat besoekers veilig sal wees.
Vrou met panga doodgekap; huis aan die brand gesteek
Strategie om ooreenkoms in staalbedryf te bereik
O'K die diere kan nie staak as hulle ontevrede is met hoe hulle vir die nageslag bewaar word nie, hulle ken nie van staak nie, hulle weet ook nie van brand af nie.
Waarom word vryheid van spraak onderdruk, veral as dit die waarheid is, maar nie noodwendig polities korrek nie?
Julle kan maar staak ons sal help vrywillig om ons diere te red so staak maar julle
Goed ooreenkoms julle staak kan ons dan julle werk oorneem asseblief daar is baie mense wat smag na werk en wat wou gee vir so n awesome werk ek is eenvan hulle
As hulle wil staak ,jag hulle weg, ek is is bereid om daar te gaan werk teen n minder salaris.Sit sonder werk met my kwalifikasies.Wat n fees om daaar te kan werk in die natuur/bos.gee my die geleentheid eks daar